Andrejs Žagars

Andrejs Žagars (16. oktoober 1958 Krasnojarski krai – 26. veebruar 2019) oli läti lavastaja, näitleja ja teatritegelane.Alvar Loog. "Eesti leidis superstaari. Aga kust - Lätist!". Postimees, 3. november 2011 http://kino-teatr.ru/kino/acter/m/sov/1473/bio/

Žagars lõpetas 1982. aastal Läti riikliku konservatooriumi teatri- ja filminäitlejana. 1982–1994 töötas ta Läti Kunstiteatris ja mängis mitmes filmis, sealhulgas kahes Eesti filmis: "Kaks paari ja üksindus" (1984, režissöör Tõnis Kask) ja "Metsluiged" (1987, režissöör Helle Karis). 1995 loobus ta näitlemisest ja asus tegelema restoraniäriga.

1996. aastast on Žagars Läti Rahvusooperi direktor. 2002. aastast töötas ta ka lavastajana. Tema esimene lavastus oli väikese eelarvega, kuid menukas Richard Wagneri ooper "Lendav hollandlane" Dalhalla vabaõhufestivalil Rootsis; see püsis kavas 2009. aastani. Kokku oli Žagars 2011. aasta sügiseks teinud 14 ooperilavastust, neist kuus väljaspool Lätit. 4. novembril 2011 esietendus tema lavastatud ooper "Manon Lescaut" Tallinnas Estonia teatris.

Tunnustus 
 2001 Auleegioni orden (Prantsusmaa)
 2002 Kolme Tähe ordeni 4. järk 
 2010 Sõpruse orden (Venemaa) suure panuse eest vene-läti kultuurisidemete tugevdamisse Vene presidendi ukaas nr 833 
 2012 Maarjamaa Risti III klassi teenetemärk

Isiklikku
Tema vend Juris Žagars on Läti Kunstiteatri näitlejahttp://www.dailesteatris.lv/index.php?&197.

Viited

Välislingid
 Alvar Loog. "Eesti leidis superstaari. Aga kust - Lätist!". Postimees, 3. november 2011 

Kategooria:Läti lavastajad
Kategooria:Läti näitlejad
Kategooria:Läti Muusikaakadeemia vilistlased
Kategooria:Auleegioni komandörid
Kategooria:Maarjamaa Risti III klassi teenetemärgi kavalerid
Kategooria:Kolme Tähe ordeni kavalerid
Kategooria:Sündinud 1958
Kategooria:Surnud 2019